Α.Ε. Ερμιονίδας

Ιστορία Ομάδας
Η Αθλητική Ένωση Ερμιονίδας (γνωστή και ως Α.Ε. Ερμιονίδας, Ένωση Ερμιονίδας, ή απλά Ερμιονίδα) είναι ομάδα από το Κρανίδι Αργολίδας, που ιδρύθηκε το καλοκαίρι του 2011 μετά από την συγχώνευση της Α.Ε. Κρανιδίου και του Ερμή Ερμιόνης. Η Α.Ε. Κρανιδίου, η οποία υποβιβάστηκε στο τέλος της σεζόν 2010-2011 απο την Δ Εθνική, συγχωνεύτηκε με τον Ερμή Ερμιόνης ο οποίος κέρδισε την άνοδο στην Δ Εθνική, με σκοπό να δημιουργηθεί μια ισχυρή ομάδα με μεγάλες δυνατότητες για να εκπροσωπεί την ευρύτερη περιοχή. Αυτό επιτεύχθηκε άμεσα, καθώς την πρώτη χρονιά της κράτησε την παραμονή της στην Δ Εθνική βγαίνοντας 6η με 45 βαθμούς στον 7ο όμιλο. Την επόμενη χρονιά κατάφερε να βγεί πρωταθλήτρια στον 7ο όμιλο της Δ Εθνικής με 47 βαθμούς και να ανέβει στην Γ Εθνική για πρώτη φορά. Την σεζόν 2013-2014 συμμετείχε στον 4ο όμιλο της Γ Εθνικής μαζί με ιστορικές και ισχυρές ομάδες και εκεί καταφέρνει να βγεί πρωταθλήτρια με 71 βαθμούς και να ανέβει στην Β Εθνική. Την σεζόν 2014-2015 θα αγωνιστεί στην Β Εθνική για πρώτη φορά στην ιστορία της, με μόλις 3 χρόνια ζωής.

Έμβλημα ομάδας
Το έμβλημα της ομάδας συνδιάζει στοιχεία τον δύο ομάδων που την δημιούργησαν, τον Ερμή απο τον Ερμή Ερμιονίδας και το κλαδί από την Α.Ε. Κρανιδίου.